Keskustelu:Pikku-Berliini

message: Olisikos tästä aiheellista tehdä täsmennyssivu, ja siirtää tekstit ko. kaupunginosa-artikkeleihin? --Tve4 14. heinäkuuta 2007 kello 17.05 (UTC)
replies: text: Toisaalta nyt huomio kiinnittyy paremmin tuohon omintakeiseen saksalaisvaruskuntien kutsumanimeen (miksi se tosiaakin oli sama eri kaupungeissa?). Pikku-Berliinit ovat palanen kulttuurihistoriaa, joka "hukkuisi" helposti kaupunginosa-artikkeleihin. Asia mistä ei ole lainkaan vielä artikkeleja on saksalaisvaruskuntien ja paikallisasutuksen suhteet – jos vielä joskus saadaan jotain niistä kertovaa aikaiseksi liittyisi tämä PB-koonti hyvin siihen. Mielummin pitäisin näin koottuna, ja linkit kaupunkeihin tekstistä. --Riisipuuro 16. heinäkuuta 2007 kello 21.32 (UTC)--

text: Toisaalta: mitä jos tämän siirtäisi nimelle Jatkosodan saksalaisvaruskunnat? Esimerkiksi Rovaniemen suurta Ranuantien aluetta ei tietääkseni kutsuttu Pikku-Berliiniksi, ja se oli sentään tärkein saksalaisvaruskunta-alue Suomessa. Artikkeliin voisi lisätä tietoa muista saksalaisrakenteista varuskuntakaupungeissa ja ehkä myös yleisempää asiaa saksalaisjoukkojen huollosta jatkosodassa. Tekstin voisi jakaa paikkakunnittain kuten nytkin, Pikku-Berliinit olisivat osa artikkelia.--Riisipuuro 6. huhtikuuta 2008 kello 22.53 (UTC)--

text: Olen samaa mieltä siitä, että Pikku-Berliinit hukkuisivat kaupunginosa-artikkeleihin. Sitäpaitsi Wikipediasta löytyvät nykyajan kaupunginosat eivät välttämättä vastaa jatkosodan aikuisia paikkakuntien nimiä. Esimerkiksi Oulun Tuiran Pikku-Berliini oli hieman epämääräinen käsite, koska saksalaisten käytössä oli mm Tuiran kansakoulu ym rakennuksia Tuirassa sekä Vaakunakylän varuskunta-alue nykyisessä Hietasaaren kaupunginosassa ja parakkikyliä nykyisissä Laanilan ja Takalaanilan kaupunginosissa. Ja varsinainen Pikku-Berliinin alue ei sijainnut nykyisessä Tuiran kaupunginosassa vaan silloisessa "Taka-Tuirassa" (joka sekin oli rajoiltaan epämääräinen alue), nykyisessä Alppilan kaupunginosassa. -- Eppukoo (keskustelu) 29. syyskuuta 2016 kello 10.27 (EEST)

text: Jos perustetaan Jatkosodan saksalaisvaruskunnat -sivu, tämä Pikku-Berliini -sivu kannattaa jättää lyhennettynä, niin että siitä jää jäljelle vain alussa oleva esittely-virke ja linkki Jatkosodan saksalaisvaruskunnat -sivulle, jolle muu sisältö siirrettäisiin. Tuolla uudella sivulla voisi olla linkki Vaakunakylä-sivulle, jonka sisältöä ei sovi siirtää uudelle sivulle, koska Vaakunakylä-sivulla kerrotaan myös sodanjälkeisestä ajasta, jolloin parakit olivat siviilien asuntoina. -- Eppukoo (keskustelu) 29. syyskuuta 2016 kello 10.27 (EEST)

message: Ehdotan, että osastosta https://fi.wikipedia.org/wiki/Pikku-Berliini#Oulun_Pikku-Berliini poistetaan kappale "Oulun kaupunginvaltuuston jäsenet ... tekivät 29. huhtikuuta 2013 valtuustoaloitteen ... muutetaan Pohjolan sotamuseoksi, jonne tuodaan Pohjois-Pohjanmaan museon kokoelmista puolustusvälineitä, jotka kertovat saksalaisten joukkoyksiköiden Suomessa olosta 1940-1945". 
Perustelu: Wikipediaa ei liene tarkoitettu aloitteiden mainostamisseen, ja lukijoita kiinnostaa jotakin puolikymmentä vuotta sitten tehtyä aloitetta enemmän se, mitä Oulun Pikku-Berliinin entisen upseerikerhon tiloissa nykyään on. Se joka tietää mitä tuossa rakennuksessa nykyään on, kirjoittakoon korvaavan tekstin (itse en ole tätä seurannut). Eppukoo (keskustelu) 17. huhtikuuta 2018 kello 00.33 (EEST)
thread_title:  Ei pelkkiä valtuustoaloitteita vaan nykyinen tilanne